**ΦΥΛΛΟ ΕΡΓΑΣΙΑΣ**

**ENGL … ΛΗΝΙΚΑ : ΑΓΓΛΙΚΕΣ ΛΕΞΕΙΣ ΜΗ ΕΥΔΙΑΚΡΙΤΗΣ ΕΛΛΗΝΙΚΗΣ ΠΡΟΕΛΕΥΣΗΣ**

**Ερωτήσεις**

1. Τι κολακευτικό για την ελληνική γλώσσα επισημαίνει η γνωστή αμερικανική παροιμία ;
2. Πόσες αγγλικές λέξεις με ελληνική ρίζα υπάρχουν ; Ποιο το αντίστοιχο ποσοστό ;
3. Πόσες λέξεις έχουν δανείσει στην αγγλική η τουρκική και οι σλαβικές γλώσσες αντίστοιχα ;
4. Τι συμβαίνει με το 68% και το 73% των λέξεων της Ιατρικής Επιστήμης και της Ζωολογίας αντίστοιχα ;
5. Ποιες κατακτήσεις της Αγγλίας ευνόησαν την εισαγωγή ελληνικών λέξεων στην αγγλική γλώσσα ;
6. Ποιο θρησκευτικό κείμενο διέδωσε ελληνικές λέξεις στην αγγλική γλώσσα ;
7. Ποιοι μετέφεραν πάμπολλες ελληνικές λέξεις στις ευρωπαϊκές γλώσσες την περίοδο της Αναγέννησης ;
8. Πότε κορυφώνεται το ποσοστό δανεισμού ελληνικών λέξεων στην αγγλική και γιατί ;
9. Πού οφείλει το όνομά του το **aletophyte** (αλητόφυτο) ;
10. Με ποια ελληνικά σύνθετα ονόμασαν την κακή διακυβέρνηση οι Άγγλοι και οι Αμερικανοί ;
11. Με ποιο γράμμα προφέρουν την ελληνική δασεία οι Άγγλοι ; (δώστε παράδειγμα)
12. Δώστε 3 διαφορετικά παραδείγματα διατήρησης της ελληνικής ορθογραφίας σε αγγλικές λέξεις.
13. Αναφέρετε μία φράση, μία ιδιότητα – όνομα και ένα όνομα που υιοθέτησε η αγγλική από την ελληνική μυθολογία.
14. Ποια αγγλική λέξη προήλθε από την ελληνική **άλλος** ;
15. Ποια η ελληνική ρίζα των αγγλικών λέξεων **anger** και **anxious** ;
16. Ποια αγγλική λέξη προήλθε από το ελληνικό επίθετο **αγκύλος, η, ον** ;
17. Ποια ελληνική λέξη κρύβεται στην αγγλική **animal** και γιατί ;
18. Γιατί η κεραία ονομάστηκε **antenna** στ’ αγγλικά ;
19. Ποιες αγγλικές λέξεις προήλθαν από την ελληνική λέξη **«αρμός»** ;
20. Τι σημαίνει η ελληνική λέξη που κρύβεται στις αγγλικές **ballet** και **ball** ;
21. Ποιες ελληνικές λέξεις κρύβονται πίσω από τις αγγλικές **bishop, bomb, box, buffalo** ;
22. Ποιες ελληνικές λέξεις δημιούργησαν την αγγλική λέξη **blame** ;
23. Τι σχέση έχει το άθλημα του μποξ **(Boxing)** με τα αρχαία ελληνικά ;
24. Από ποια ελληνική λέξη προήλθε η αγγλική **brave** και γιατί ;
25. Από ποια ελληνική λέξη προήλθε η αγγλική **brief** ;
26. Σε ποια γνωστή ξένη λέξη μετατράπηκε η ελληνική **αποθήκη** ;
27. Ποια αγγλική λέξη προήλθε από τον πολύτιμο λίθο με το όνομα **βήρυλλος** ;
28. Πώς συνδέθηκε η ελληνική λέξη **καμπή** με τις αγγλικές **camp** και **campus** ;
29. Σε ποιο ενοχλητικό έντομο ανιχνεύουμε την ετυμολογία της αγγλικής λέξης **canapé**;
30. Από ποια ελληνική λέξη προήλθε η αγγλική **church** ;
31. Ποια αγγλική λέξη προήλθε από το κέρατο (**κέρας** στα αρχαία ελληνικά) ;
32. Και όμως ο χαρακτηρισμός **κρετίνος** δεν είχε αρνητική σημασία αρχικά. Γιατί ;
33. Ποια ελληνική λέξη κρύβεται στην αγγλική **cup** ;
34. Ετυμολογήστε την αγγλική λέξη **dent**.
35. Ποιο ελληνικό ρήμα κρύβεται στην αγγλική λέξη **devil** ;
36. Μπορείτε να βρείτε τις ελληνικές λέξεις που κρύβονται στην αγγλική **disaster** ;
37. **Fail** και **fall** προέρχονται από γνωστό ελληνικό ρήμα. Ποιο ;
38. Καταγράψτε δύο γνωστές αγγλικές λέξεις που προέρχονται από το ρήμα **πείθω**.
39. Από ποια αρχαία ελληνική λέξη προήλθε η αγγλική **famous** ;
40. Ποιες αγγλικές λέξεις γέννησε η ελληνική που σημαίνει μυαλό (= **φρήν, φρενός**) ;
41. Με ποιο φυσικό στοιχείο της ελληνικής σχετίζεται η αγγλική λέξη **furious** ;
42. Η αγγλική λέξη **glamour** (γοητεία) έχει την πιο αναπάντεχη και απροσδόκητη ετυμολογία. Ποια ;
43. Πώς μεταφέρθηκε στα αγγλικά το ελληνικό ρήμα **κυβερνώ** ;
44. Πώς και γιατί σχετίζεται το **humor** με τα υγρά ;
45. Με ποια ελληνική λέξη και γιατί σχετίζεται η αγγλική **idiot** ;
46. Ποιες αγγλικές λέξεις προέρχονται από το ελληνικό ρήμα **λαμβάνω** ;
47. Και όμως οι αγγλικές λέξεις **massage, massive** έχουν ελληνική ρίζα. Ποια ;
48. Ποια ελληνική λέξη κρύβεται στην αγγλική **moron** ;
49. Ο Micky **Mouse** ξέρει ότι το «επίθετό… του» προέρχεται από τα ελληνικά ; Γιατί ;
50. Με ποια ελληνική λέξη οι Άγγλοι συνέδεσαν την ευγενική συμπεριφορά στη γλώσσα τους ;
51. Ποιες αγγλικές λέξεις έδωσε **η ελληνική λέξη για τη φωτιά** και γιατί ;
52. Ποια ελληνική λέξη κρύβεται στην αγγλική **salary** ;
53. Μεταφράστε την αγγλική λέξη **squirrel** και θα καταλάβετε γιατί ονομάστηκε έτσι.
54. Από ποια ταπεινή ελληνική λέξη προήλθαν οι αγγλικές **tourist, tournament, turn** ;
55. Ποιο ελληνικό ρήμα κρύβεται στην αγγλική λέξη **serpent** ;
56. Ποια αγγλική λέξη προήλθε από το αρχαίο ελληνικό επίθετο **σχέδιος, α, ον** ;
57. Με ποια μορφή μεταφέρθηκε στην αγγλική γλώσσα το ελληνικό επίθετο **όλος** ;
58. Ποια ελληνική λέξη ανιχνεύεται στην αγγλική **space** ;
59. Κι όμως, όταν λέτε **stop**, μιλάτε ελληνικά. Πώς ;